OpenLLM-France/wikimedia huggingface dataset:
# Elizabeth Carter

Elizabeth Carter (Deal, Kent, Britainia Handia, 1717ko abenduaren 16a – Londres, Ingalaterra, 1806ko otsailaren 19a) idazle, klasizista, itzultzaile eta olerkari ingelesa izan zen, eta Blue Stockings Society edo Galtzerdi Urdinen elkarteko kidea.

## Bizitza

Kenten jaioa, Elizabeth kleriko baten alaba zen. Bere aitak bultzatu zuen ikastera eta latina, grekera, hebreera, arabiera eta zientziak ikasi zituen.
Carterrek Jean-Pierre de Crousazen Examen de l'essai de Monsieur Pope sur l'homme (euskaraz: Pope jaunak gizonari buruz egindako saiakeraren azterketa), bi liburuki, 1739, Francesco Algarottiren Newtonianism per le donne (Emakumeentzako newtonianismoa) eta Newtoniismo txikia idatzi zituen. Hala ere, XVIII. mendeko emakume idazleen panteoian zuen tokia ziurtatuta zuen 1758an All the Works of Epictetus, Which are Now Extant, Epikteto filosofo estoiko grekoaren lan ezagun guztien ingelesezko lehen itzulpena itzultzeagatik. Lan honrrekin bere izena eta dirutza lortu zuen, 1000 librako harpidetza kopuru ikusgarria ziurtatuz.

## Lagunartea

Carter Samuel Johnsonen laguna zen, eta edizio batzuekin lagundu zion The Rambler egunkarian. Bere lagunen artean,,beste gizon ospetsu asko izan zituen, baita gertuko isilmandatariak ere, hala nola, Elizabeth Montagu, Hannah Más, Hester Chapone, eta Galtzerdi Urdinen Elkarteko beste kide asko. Anne Hunter, poeta txikia, eta Mary Delany ere lagun hurbilak izan ziren.

# Erreferentziak

* ↑ (Ingelesez) «Elizabeth Carter (1717-1806) - Find a Grave...» www.findagrave.com (Noiz kontsultatua: 2025-03-19).
* ↑ (Ingelesez) «Elizabeth Carter | 18th-Century Poet, Translator & Essayist | Britannica» www.britannica.com 2025-02-15 (Noiz kontsultatua: 2025-03-19).
* ↑ «Elizabeth Carter _ AcademiaLab» academia-lab.com (Noiz kontsultatua: 2025-03-19).
* ↑ Sprenger, Brigitte. (1995-01-01). Miss Epictetus, or, The Learned Eliza: A Literary Biography of Elizabeth Carter. (Noiz kontsultatua: 2025-03-19).
* ↑ «Orria itzuli - Wikipedia, entziklopedia askea.» eu.wikipedia.org (Noiz kontsultatua: 2025-03-19).
* ↑ Lezard, Nicholas. (26 de febrero de 2005). «Review of Dr Johnson's Women, by Norma Clarke» The Guardian.
* ↑ (Gaztelaniaz) Dictionary of National Biography. 2024-10-13 (Noiz kontsultatua: 2025-03-19).

## Kanpo estekak

* Datuak: Q4216193
* Multimedia: Elizabeth Carter / Q4216193
# Euzko Jokoileak

Euzko Jokoileak edo Naipe Vasco Euzkadi 1933 Isaak Díez Ibáñezek 1933an sortutako karta-sorta bat da, euskal abertzaletasunaren elementuak dituena. Espainiako Gerra Zibilean gehienak desagertu baziren ere, esku pribatuetan batzuk geratu ziren, eta gaur egun Arabako Fournier Karta Museoan ikusgai dago.

## Gaiak

Karta-sortaren bi eredu ezberdin daude, biak 1933an sinatuak, alde grafikoarekin. Oro har, eusko abertzaletasunarekin lotutako iruditegia duen karta-jokoa da. Dekorazio elementuen artean daude ikurriña, mahatsondoa, lauburua (nahiz eta esbastika gisa estilizatuta egon) edo haritz hostoak. Txota guztiak mazolariak dira, Hego Euskal Herriko lau diputazioetakoak. Karta sortaren kutxan, zein karta guztiek atzeko aldean, Sabin Aranaren Itxarkundia olerkiaren zati bi daude:
| « | Askatasun-eguzkia basotik urten da,. aupa, euzkeldun gustiak: Gora, gora antzineko lagiak! | » |
Urreak armarriekin osatuta daude, bai Zazpiak bat armarria, zein herrialde bakoitzeko armarria. Zazpiko urreak ere sei armarriak eta zazpiak bat armarria erakusten du. Kopek estilizatutako lauburu bat dute gainean. Ezpaten gaia Karlistaldiak dira, bateko ezpatan 1839ko Foruak Berresteko Legearen aipamena dago, ezpata batek zatitua, eta biko ezpatan Bergarako besarkadaren erreferentzia. Zaldiko ezpatan Tomas Zumalakarregi dago. Errege ezpatan Joan Batista Elizanbururen Nere etchea olerkiko argia asten denean zatia dago.
Egurrak Malatu zuhaitzari eskainiak daude. Bateko egurran zuhaitza agertzen da, eta Arrigorriaga testua, Padurako guduaren erreferentzia dena. Zaldiko egurra zamaltzain baten irudiarekin agertzen da, eta errege egurra Basajaun da.
Hain bat karta marrazkilariak berak sinatzen ditu, Isaak izenarekin.

## Kartak
### Urreak

* Bateko urrea. Zazpiak bat armarria. Ikur txikian, Gipuzkoako armarria.

### Egurrak
## Erreferentziak

* 1 2 «Euzko Jokoileak. Euzkadi» Museotik 2024-05-30 (Noiz kontsultatua: 2024-06-04).
* ↑ «'Naipe Vasco Euzkadi 1933'» Museotik 2024-01-01 (Noiz kontsultatua: 2024-06-04).
* ↑ «BERTSO / OLERKIen orrialdea» urkiza.armiarma.eus (Noiz kontsultatua: 2024-06-04).

## Kanpo estekak

* Datuak: Q126362180
* Multimedia: Euzko Jokoileak / Q126362180
# Mary Dagworthy James

Mary Dagworthy Yard James (Trenton, 1810eko abuztuaren 7a – New York, 1883ko urriaren 4a) estatubatuar kantugilea izan zen, erlijio ereserkiak idatzi zituena.

## Bizitza

Benjamin Yard kuakeroaren eta Priscilla (Keen) Yard baptistaren alaba bakarra, Mary Dagworthy Yard Trentonen jaio zen, New Jerseyn. Umetan metodismora konbertitu zen eta 13 urterekin hasi zen igandeko eskola metodista batean irakasten. 1834an, Henry B. Jamesekin ezkondu zen, eta 1853an, umezurztegi bat sortzen lagundu zuen. Wesleyan Holiness Movementeko liderretako bat bihurtu zen, Phoebe Palmerri, mugimenduaren sortzaileetako bati lagunduz. Bilerak antolatu zituen eta 50 ereserki inguru idatzi zituen. Gainera, Guide to Holiness, New York Christian Advocate, The Contributor, The Christian Witness, The Christian Woman, The Christian Standard eta Ocean Grove Record aldizkarietarako artikuluak idatzi zituen. The Soul Winner ere idatzi zuen 1883an.
James 1883ko urriaren 4an hil zen New Yorken eta jaioterrian lurperatuta dago.

## Erreferentziak

* ↑ (Ingelesez) James, Joseph H. (1886). The life of Mrs. Mary D. James. New York: Palmer & Hughes, 2 or. (Noiz kontsultatua: 2025-03-19).
* ↑ (Ingelesez) «Mary Dagworthy James» The Canterbury Dictionary of Hymnology (Canterbury Press) (Noiz kontsultatua: 2025-03-19).
* 1 2 (Ingelesez) «Mary Dagworthy James» Indelible Grace Hymn Book (Noiz kontsultatua: 2025-03-19).
* ↑ (Ingelesez) «Mary James» Center for Church Music (Grand Haven) (Noiz kontsultatua: 2025-03-19).
* ↑ (Ingelesez) «Mary D. James» Hymnary.org (Noiz kontsultatua: 2025-03-19).
# Nafar zaldi

Nafar zaldia, (frantsesez: Navarin, Navarrois, Tarbais, Tarbésan edo Bigourdin deitua), Nafarroako zaldietan, seguraski nafar behokan edota pottokan, jatorria izan zuen eta egun desagertutako zaldi arraza bat izan zen.
Nafar zaldiak beraien ezaugarri zein tamainagatik, zaldi tamaina duten arrazen sailkapen taldean sartzen ziren.
Bertako zaldi hauek kanpoko hainbat zaldi arrazekin, bereziki arabiar zaldiekin, gurutzatu zituzten mendetan arraza osatzen joateko. Arrazaren hedapena gehienbat Okzitaniako hego mendebaldea izan zen, Pirinioetako mendilerro azpiko ordeketan, Nafarroako Erresumaren Pirinioz iparraldeko lurretan barne. Hala ere arrazaren jatorria, Bearnon eta Nafarroa Beheran zein Bigorran kokatzen da.
Arraza ospe handiko zela zaldia izan zen Erdi Aroan eta Pizkundean. Baita XVIII. mendean ere. Zaldi txiki, gogor eta zaildu hau, bizi eta liraina, zaditeria arinerako oso erabilia izan zen. Gerra zaldi moduan ospetsu bilakatu zen Frantses armadaren aldetik. Era berean zaldi hauek zaldiketa klasikorako estimatuak izan dira esanekoak eta dotoreak zirelako.
Napoleon Bonaparteren armadak erruz erabiliako zaldiak izan ziren, eta orduan hasi ziren gurutzaketa masiboak lehen arabiar zaldiekin eta gero, 1833.en urtetik aurrera arraza garbiko ingeles zaldiekin abere hauen tamaina "hobetzeko". Soikik zalditeriaren beharrei begira eta arraza mantentzeko inolako asmorik gabe.
Gauzak horrela nafar zaldia izaeraz eta itxuraz aldatzen joan zen. Bereziki Tarbako zalditegien bultzadaz egin ziren aldaketa hauek berriro arabiar zaldiak zein ingeles zaldiak erabiliz zooteknia egitasmo zehatz bat jarraituz. Egitasmoa 1852. urtean amaitutzat eman zuten.
Era horretan nafar zaldiaren arraza apurka desagertuz joan zen XIX. mendean zehar. Azken finean, gurutzaketak arraza erabat eraldatzen joan ziren eta 1850. urtea arrazaren amaieratzat har daiteke. Orduan Tarbako zalditegiko abereak arraza garbiko ingeles zaldiek erabat ordeztu zituzten.

## Arrazaren historia

Nafar zaldia Tarbako ordekaren produktu naturala dela esan da. Bere jatorria, zalantzarik gabe, Nafarroan kokatzen da. Bere ezaugarri on eta txarrak bertako eguraldi eta inguru naturaletik atera ziren. Baita bere jatorrian dauden zaldi arrazengatik. Bertakoak (Nafar behoka eta pottokak) zein arabiar zaldiak.

## Zaldia Euskal kulturan

Bertako zaldiek eragin handia izan dute Euskal Herriko kulturan. Labar artetik hasita, irudigintzan edo mitologian.
* Zaldia euskal mitologian
* Zaldiko
* Zamaltzain
* Zaldi proba
* Zaldiko (Lantzeko inauteria)
* Zaldiko-maldiko
* Ekain (leizea)

## Erreferentziak

* 1 2 https://web.archive.org/web/20090131210057/http://anaa.fr/angloarabe.php5?page=origine
* ↑ Sanson 1867, p. 136

## Ikus, gainera

* Euskal Herriko bertako zaldi eta asto arrazak

## Kanpo estekak

* Datuak: Q2962973
* Multimedia: Cheval navarrin / Q2962973
# Euskal Herriko zaldi arrazak

Euskal Herriko zaldi arrazak Euskal Herrian soilik zein euskal lurralde eta ingurukoen hedatutako bertako zaldi arraza dira, eremu urriko arrazak izanik. Antzinakoak ziren eta egun desagertutako hainbat zaldi arraza eta mota basatiak sailkapen honetan sartu daitezke ere.

## Euskal Herriko zaldi eta asto arrazak honakoak dira

* Aurizko zaldia.
* Euskal Herriko mendiko zaldia.
* Ordunteko behorra.
* Nafar behoka
* Pottoka.
* Zaldi montxinoa.

### Desagertutako etxeko bertako zaldi arrazak

* Nafar zaldia.

## Desagertutako zaldi arraza basatiak honakoak dira

Euskal Herritik desagertutako bertako zaldi eta asto arraza basatiak honakoak dira:
* Tarpan. Egungo bertako arrazetan eragin handiena izan zeun zaldia da.
* Przewalski zaldia.
* Equus ferus przewalski. Zaldi espezie hau uste da egungo przewalski zaldiaren arbasoa zela, Euskal Herrian nahiko hedatua eta labar-pinturetan agertzen dena.
* Enzebroa. Ez dago argi abere misteriotsu hau zaldi arraza bat zen edota basastoekin zer ikusirik gehiago omen zutela. Azken aldean joera gehiago dago enzebroa garai bateko eta tarpanetik etorritako basazaldiekin lotzeko.
Egungo bertako zaldi arrazetan, pottokak, montxinoak, eragina izan zuela (tarpana baino txikiagoa) uste da.

## Zaldiaren historia Euskal Herrian

Bertako arraza askoren kasuen legez, adituak ez dira ados jartzen bertako euskal zaldi arrazen jatorriari buruzko zenbait puntuetan. Dena den, argi dago bertako zaldi arrazek hainbat arbaso komunak dauzkatela. Hau dela eta, neurri handi batean, lautzako zaldiaren zein zaldi montxinoaren jatorria pottokaren jatorriarekin zer ikusirik handia daukala. Beraien jatorria, seguruenik, azken izotzaldia eta gero bertan geratutako zaldiak dira. Nafar behoka eta Auritzeko zaldiek antzineko pottoken eta kanpako zaldi arrazen eragina dute, txikiagoa nafar behokaren kasuan.
"Jatorri eta historia" atala.

## Zaldia Euskal kulturan

Bertako zaldiek eragin handia izan dute Euskal Herriko kulturan. Labar artetik hasita, irudigintzan edo mitologian.
* Zaldia euskal mitologian
* Zaldiko
* Zamaltzain
* Zaldi proba
* Zaldiko (Lantzeko inauteria)
* Zaldiko-maldiko

## Erreferentziak

* ↑ Jose M. Gomez-Taberna, La caza en la prehistoria. Asturias, Cantabria, Euskal Herria. Colegio universitario de Ediciones Istmo, 1980.

## Kanpo estekak

* Datuak: Q16517184
# Marexal (pertsonaia)

Marexalak Zuberoako maskaradetako pertsonaiak dira, maskarada gorriko kideak. Bi edo gehiago izan daitezke. Ferratzaileak dira, eta zamaltzaina ferratzea da haien jokü edo eginbeharra.
Buruan, xingolekin apaindutako bonet gorria daramate. Soinean kasabet gorriak, urrez apaindutako bularralde zuriarekin, eta galtza beltzak izaten dituzte. Nagusiak larruzko aurreko mantala, kurrikak eta mailua erabiltzen ditu.

## Erreferentziak

* ↑ Marsan, Geneviève. Negutik udaberrira: ohiko ihauteak Pirinioetan. Maskarada Zuberoan. Itzultzailea: Jean-Louis Davant, euskonews.eus (Noiz kontsultatua: 2023-2-17).

## Kanpo estekak

* Datuak: Q12263024
# Zaldiko (Lantzeko inauteria)

    Artikulu hau Lantzeko inauteriako pertsonaiari buruzkoa da; Zaldiko, moxal arra gaitzat duena beste hau da: «Zaldiko (arra) »
Zaldiko Lantzeko inauterietako (Nafarroa Garaia) pertsonaia da. Zuberoako maskaradetako zamaltzain pertsonaiaren antzera, baina era xumeagoan apaindua, hau ere zurezko zaldi baten gainean doa. Aurpegia zapi batez estalia izaten du.
Bere funtzioa ferratu eta bezatua izatetik ihes egitea da. Horrez gain, bere indar guztiak Ziripot bultzatu eta lurrera eror dadin saiatzen erabili ohi ditu. Inguruko jendea ere bultzatu eta uxatu ohi du.
Lantzeko zaldikoa udaberri eta joritasunaren adierazgarri bide da. Ziripot eta Miel Otxinekin batera inauterietako pertsonai esanguratsuenetako bat da.

## Erreferentziak

* ↑ Emilio Xabier DUEÑAS (2010): Carnaval de Lantz Auñamendi Eusko Entziklopedia. Euskomedia.org.
* ↑ Zaldiko Harluxet Hiztegi Entziklopedikoa. Euskadi.net.

## Kanpo estekak

* Lantzeko inauteriak
* 2010eko Lantzeko inauterien bideoa ikusgai
* Datuak: Q110610715
# Zamaltzaina (margolana)

Zamaltzaina (frantsesez: Le Zamalzain) Gabriel Roby lapurtar margolariaren margolan bat da, 1914an egina. Gaur egun Baionako Léon Bonnat museoan ikus daiteke, eta Godalet dantza egiten duen zamaltzain bat —Zuberoako maskaradako aitzindari edo dantzari nagusietako bat— irudikatzen du.

## Kanpo estekak

* Margolanaren fitxa Léon Bonnat Museoan.
* Datuak: Q43669058
# Julián Castro

Julián Castro Contreras (Petare, 1805 - Valencia, 1875eko ekainaren 12an) Venezuelako militar ofiziala eta Venezuelako presidentea izan zen 1858. eta 1859. urteen artean.

## Kanpo estekak

* (Gaztelaniaz) Julián Castro-ren biografia
* Datuak: Q2498267
* Multimedia: Julián Castro / Q2498267
# Gelen Jeleton

Gelen Jeleton, María Ángeles Alcántara Sánchezen izen artistikoa (Murtzia, 1985), artista eta ikertzaile espainiarra da.
"DIY artxiboa: Zuk zeuk egin. Musika eta marrazketa ekimen autogestionatuetan eta horien edizioetan " artxibo feministaren errealizadorea. Aldi berean, hori izan zen bere doktorego-tesiaren muina, izenburu honekin: “Una archiva del DIY (Do it yourself) autoedición y autogestión en una fanzinoteca feminista-queer” (DIY artxibo bat: autoedizioa eta autokudeaketa fanzinoteka feminista-queer batean).

## Prestakuntza akademikoa

Arte Ederretan doktorea da Murtziako Unibertsitatean (Espainia). Arte Ederrak ikasi zituen Castilla-Mantxako Unibertsitatean (Cuenca, Espainia), eta maistratza ikasketak egin zituen Bartzelonako Unibertsitateko Arte Ederren Fakultatean (Catalunya). 2015ean, egonaldi akademiko bat egin zuen Mexikoko Unibertsitate Nazional Autonomoko Genero Ikasketen Programan, musikarekin eta marrazketarekin lotutako ekimen autogestionatuen edizioei buruzko doktoretza-ikerketaren barruan.
1999az geroztik, Bartzelonan Jeleton lankidetza-taldean ari da Jesús Arpal Moyarekin batera. Talde horrek Bartzelonan hasi zuen bere lana. Bestalde, Marisa Belausteguigoitiak koordinatzen duen Mujeres en Espiral proiektuko kidea da, eta 2014an eta 2015ean Leelatu 1 eta Leelatu 2 fanzineak diseinatu eta koordinatu zituen. Fanzine horiek Santa Martha Acatitla CEFERESOn egindakoak dira, Mujeres en Espiral ekimenak eskainitako Artea eta Generoa tailerretan parte hartu duten presoekin.
Hainbat foro artistiko eta akademikotara gonbidatu dute bere lana aurkeztera, besteak beste, REDadas-mex eta Engendro Errepublikako irratsaioetaraeta Mexikoko Unibertsitate Nazional Autonomoan Rían Lozanok eta Nina Höechtlek koordinatutako Kultura Bisualari eta Generoari buruzko mintegietara. 2015ean bere Archiva de Fanzines Feministaren erakusketa egin zuen El Chopo Unibertsitate Museoan. Horren baitan, hainbat tailer eta hitzaldi egin zituen.

## Ibilbidea

2018an, collage historikoari buruzko tailer bat eman zuen CENDEACen, eta horrekin honako hau kontatu nahi zuen: “beste historia bat, kontatu edo erregistratu ez dena, ez ez delako gertatu, baizik eta komunikazio ardatz masiboek transmititu ez dutena, artxibatu ez dena”.2019an Jesús Artalekin batera Centro párragan El problema con las flores erakusketa jarri zuen.

## Erreferentziak

* ↑ «Página de consulta de: Una archiva del DIY: la fanzinoteca feminista-queer» Tesis Doctoral Universidad de Murcia 2016.
* ↑ «enREDadas-mex» Programa de Radio.
* ↑ «República Engendro» Programa de Radio.
* ↑ «Una archiva del DIY» Exposición.
* ↑ Taller de collage histórico. .
* ↑ Castro Florez, Javier. (13 de diciembre de 2018). Gelen Jeleton, artista murciana: "Cuántas veces nos han dicho que no incluían mujeres artistas porque no había". Murcia, https://www.eldiario.es/murcia/cultura/Gelen-Jeleton-murciana-Cuantas-incluian_0_845865572.html or..
* ↑ L. O. (20 de junio de 2019). ¿Qué significan las flores?. .
* Datuak: Q25407713
# Gelen Jeleton

Gelen Jeleton, María Ángeles Alcántara Sánchezen izen artistikoa (Murtzia, Espainia, 1985), artista eta ikertzailea da.
"DIY artxiboa: Zuk zeuk egin. Musika eta marrazketa ekimen autogestionatuetan eta horien edizioetan " artxibo feministaren errealizadorea. Aldi berean, hori izan zen bere doktorego-tesiaren muina, izenburu honekin: “Una archiva del DIY (Do it yourself) autoedición y autogestión en una fanzinoteca feminista-queer” (DIY artxibo bat: autoedizioa eta autokudeaketa fanzinoteka feminista-queer batean).

## Prestakuntza akademikoa

Arte Ederretan doktorea da Murtziako Unibertsitatean (Espainia). Arte Ederrak ikasi zituen Castilla-Mantxako Unibertsitatean (Cuenca, Espainia), eta maistratza ikasketak egin zituen Bartzelonako Unibertsitateko Arte Ederren Fakultatean (Catalunya). 2015ean, egonaldi akademiko bat egin zuen Mexikoko Unibertsitate Nazional Autonomoko Genero Ikasketen Programan, musikarekin eta marrazketarekin lotutako ekimen autogestionatuen edizioei buruzko doktoretza-ikerketaren barruan.
1999az geroztik, Bartzelonan Jeleton lankidetza-taldean ari da Jesús Arpal Moyarekin batera. Talde horrek Bartzelonan hasi zuen bere lana. Bestalde, Marisa Belausteguigoitiak koordinatzen duen Mujeres en Espiral proiektuko kidea da, eta 2014an eta 2015ean Leelatu 1 eta Leelatu 2 fanzineak diseinatu eta koordinatu zituen. Fanzine horiek Santa Martha Acatitla CEFERESOn egindakoak dira, Mujeres en Espiral ekimenak eskainitako Artea eta Generoa tailerretan parte hartu duten presoekin.
Hainbat foro artistiko eta akademikotara gonbidatu dute bere lana aurkeztera, besteak beste, REDadas-mex eta Engendro Errepublikako irratsaioetaraeta Mexikoko Unibertsitate Nazional Autonomoan Rían Lozanok eta Nina Höechtlek koordinatutako Kultura Bisualari eta Generoari buruzko mintegietara. 2015ean bere Archiva de Fanzines Feministaren erakusketa egin zuen El Chopo Unibertsitate Museoan. Horren baitan, hainbat tailer eta hitzaldi egin zituen.

## Ibilbidea

2018an, collage historikoari buruzko tailer bat eman zuen CENDEACen, eta horrekin honako hau kontatu nahi zuen: “beste historia bat, kontatu edo erregistratu ez dena, ez ez delako gertatu, baizik eta komunikazio ardatz masiboek transmititu ez dutena, artxibatu ez dena”.2019an Jesús Artalekin batera Centro párragan El problema con las flores erakusketa jarri zuen.

## Erreferentziak

* ↑ «Página de consulta de: Una archiva del DIY: la fanzinoteca feminista-queer» Tesis Doctoral Universidad de Murcia 2016.
* ↑ «enREDadas-mex» Programa de Radio.
* ↑ «República Engendro» Programa de Radio.
* ↑ «Una archiva del DIY» Exposición.
* ↑ Taller de collage histórico. .
* ↑ Castro Florez, Javier. (13 de diciembre de 2018). Gelen Jeleton, artista murciana: "Cuántas veces nos han dicho que no incluían mujeres artistas porque no había". Murcia, https://www.eldiario.es/murcia/cultura/Gelen-Jeleton-murciana-Cuantas-incluian_0_845865572.html or..
* ↑ L. O. (20 de junio de 2019). ¿Qué significan las flores?. .
* Datuak: Q25407713
# Gelen Jeleton

María Ángeles Alcántara Sánchez, izen artistikoz Gelen Jeleton, (Murtzia, Espainia, 1975), artista eta ikertzailea da.
"DIY artxiboa: Zuk zeuk egin. Musika eta marrazketa ekimen autogestionatuetan eta horien edizioetan " artxibo feministaren errealizadorea. Aldi berean, hori izan zen bere doktorego-tesiaren muina, izenburu honekin: “Una archiva del DIY (Do it yourself) autoedición y autogestión en una fanzinoteca feminista-queer” (DIY artxibo bat: autoedizioa eta autokudeaketa fanzinoteka feminista-queer batean).

## Prestakuntza akademikoa

Arte Ederretan doktorea da Murtziako Unibertsitatean (Espainia). Arte Ederrak ikasi zituen Castilla-Mantxako Unibertsitatean (Cuenca, Espainia), eta maistratza ikasketak egin zituen Bartzelonako Unibertsitateko Arte Ederren Fakultatean (Catalunya). 2015ean, egonaldi akademiko bat egin zuen Mexikoko Unibertsitate Nazional Autonomoko Genero Ikasketen Programan, musikarekin eta marrazketarekin lotutako ekimen autogestionatuen edizioei buruzko doktoretza-ikerketaren barruan.
1999az geroztik, Bartzelonan Jeleton lankidetza-taldean ari da Jesús Arpal Moyarekin batera. Talde horrek Bartzelonan hasi zuen bere lana. Bestalde, Marisa Belausteguigoitiak koordinatzen duen Mujeres en Espiral proiektuko kidea da, eta 2014an eta 2015ean Leelatu 1 eta Leelatu 2 fanzineak diseinatu eta koordinatu zituen. Fanzine horiek Santa Martha Acatitla CEFERESOn egindakoak dira, Mujeres en Espiral ekimenak eskainitako Artea eta Generoa tailerretan parte hartu duten presoekin.
Hainbat foro artistiko eta akademikotara gonbidatu dute bere lana aurkeztera, besteak beste, REDadas-mex eta Engendro Errepublikako irratsaioetaraeta Mexikoko Unibertsitate Nazional Autonomoan Rían Lozanok eta Nina Höechtlek koordinatutako Kultura Bisualari eta Generoari buruzko mintegietara. 2015ean bere Archiva de Fanzines Feministaren erakusketa egin zuen El Chopo Unibertsitate Museoan. Horren baitan, hainbat tailer eta hitzaldi egin zituen.

## Ibilbidea

2018an, collage historikoari buruzko tailer bat eman zuen CENDEACen, eta horrekin honako hau kontatu nahi zuen: “beste historia bat, kontatu edo erregistratu ez dena, ez ez delako gertatu, baizik eta komunikazio ardatz masiboek transmititu ez dutena, artxibatu ez dena”.2019an Jesús Artalekin batera Centro párragan El problema con las flores erakusketa jarri zuen.

## Erreferentziak

* ↑ «Página de consulta de: Una archiva del DIY: la fanzinoteca feminista-queer» Tesis Doctoral Universidad de Murcia 2016.
* ↑ «enREDadas-mex» Programa de Radio.
* ↑ «República Engendro» Programa de Radio.
* ↑ «Una archiva del DIY» Exposición.
* ↑ Taller de collage histórico. .
* ↑ Castro Florez, Javier. (13 de diciembre de 2018). Gelen Jeleton, artista murciana: "Cuántas veces nos han dicho que no incluían mujeres artistas porque no había". Murcia, https://www.eldiario.es/murcia/cultura/Gelen-Jeleton-murciana-Cuantas-incluian_0_845865572.html or..
* ↑ L. O. (20 de junio de 2019). ¿Qué significan las flores?. .
* Datuak: Q25407713